钦定古今图书集成/历象汇编/庶征典/第008卷 > 《历学会通》 > 《军败气篇第三十八》
## 钦定古今图书集成/历象汇编/庶征典/第008卷 > 《历学会通》 > 《军败气篇第三十八》

“气色，囚废枯散，占为军败之征，如败车、击牛、坏屋，或
盖道蔽蒙昼冥；黑如坏山堕于军；白如群鸟趋入屯”，
勃勃然如燔生草，纷纷然如转枯蓬，类偃盖偃鱼临
于军上，如群羊群猪在于气中，气出半绝而渐尽，或
前高白而后青，如鸡兔之临阵，如马羊之入军；如人
形而无头，如人头而缺身，如双蛇之委曲，如群鹿以
惊奔，有赤光从天流下，如气发，连夜照之，或如扬灰，
或如卷席，或如人卧，或如鸟飞，或如覆船车盖，或如
败决垣堤，或如雾始起而聚散，或如人叉手而头低。
不为将败军北，必为降退逃归。